นายวัลลภ นามวงศ์พรหม ประชาสัมพันธ์วัดพระธาตุดอยสุเทพราชวรวิหาร กล่าวว่า วัดพระธาตุดอยสุเทพไม่มีที่ดินธรณีสงฆ์ให้เอกชนเช่า แต่ในส่วนวัดโลกโมฬี ซึ่งพระเทพวรสิทธาจารย์ เจ้าอาวาส ได้เข้าไปบูรณะและฟื้นฟูตามนโยบาย พศ.ที่ต้องการให้บูรณะและฟื้นฟูวัดร้างให้มีพระสงฆ์กลับมาจำพรรษาก่อนหน้าที่วัดพระธาตุดอยสุเทพจะเข้ามาบูรณะ สำนักงานพระพุทธศาสนา จ.เชียงใหม่ ได้แบ่งพื้นที่ส่วนหนึ่งให้เอกชนเช่าเปิดปั๊มน้ำมัน 30 ปี ค่าเช่าเฉลี่ยปีละ 3-4 หมื่นบาท และค่าเช่าขึ้นอีก 1 หมื่นบาท ทุกๆ 5 ปี แต่หลังจากวัดโลกโมฬีได้จัดตั้งจนสำเร็จและเป็นนิติบุคคลตั้งแต่วันที่ 9 ตุลาคม 2546 ก็ได้ถ่ายโอนสิทธิเก็บค่าเช่าให้แก่วัด ซึ่งวัดได้นำเงินมาใช้ในกิจการของพระสงฆ์ที่จำพรรษาอยู่ในวัด บูรณะและฟื้นฟูวัดนายสนธยา เสนเอี่ยม ผอ.สำนักงานพระพุทธศาสนาจ.นครศรีธรรมราช กล่าว จังหวัดมีวัดที่มีพระสงฆ์รวม 615 แห่ง และวัดร้างมีทั้งหมด 360 แห่ง มีเนื้อที่ประมาณ 1,900 ไร่ กระจายทั้งจังหวัดโดยภาพรวมทั้งจังหวัดจะมีพื้นที่ที่ใช้ทำประโยชน์จริงรวม 65 เปอร์เซ็นต์ของทั้งหมด และมีพื้นที่รกร้างไม่ใช้ประโยชน์อีกราว 35 เปอร์เซ็นต์
ใครเป็นผู้ประชาสัมพันธ์วัดพระธาตุดอยสุเทพราชวรวิหาร 
นายวัลลภ นามวงศ์พรหม